Märkasin Tartu Ülikooli eetikakeskuse kodulehel sellist asja: Blogijate eetikakoodeks? Küsimärk selle pealkirja lõpus on muuseas originaalis olemas, see ei ole minu vaimusünnitis. Tegemist on niisiis selleteemalise aruteluga.  Üks lõik sellest arutelust: "Hea tooni juurde ei kuulu ka ekslike või kogemata solvavate sissekannete kustutamine, mis võrduks katsega ajalugu ümber kirjutada. Hea blogija toimetab oma sissekandeid ning vajaduse korral kas viib sisse parandused või palub solvamise pärast vabandust."  Teatan siinkohal, et olen halb blogija. Kavatsen surmkindlalt ajalugu ümber kirjutada, ja olen juba  ette otsustanud, et kustutan oma blogist ekslikult ja/või kogemata solvavad sissekanded. Teate, ma lihtsalt ei usu, et kõiki asju on võimalik parandada. Isegi kui püüan. Ka sihilikult solvavad sissekanded kustutan, kui paha tuju on mööda läinud. Vabandan muidugi ka. Selline rumaluste säilitamine võrdub minu silmis anektoodiga pihtimisega, kus preester palub uuesti mõnda pikantset kohta korrata, võimalikult detailselt.